Cimitir-parc de peste 50 de milioane de lei la Cluj-Napoca: peste 85.000 de metri pătrați de spații verzi.
Cel mai modern cimitir-parc din România a fost finalizat la Cluj-Napoca. Investiția a costat peste 50 de milioane de lei. Are o suprafață de 20 de hectare și cuprinde 5.553 morminte, 1.856 de urne și o capelă. Au fost amenajate peste 85.000 de metri pătrați de spații verzi, cu 5.500 de arbuști și 2.115 arbori.
Reprezentanții Primăriei Cluj-Napoca declară că noul cimitir din oraș are o suprafață de peste 20 de hectare și cuprinde 5.553 morminte, 1.856 urne columbar și o capelă."Cimitirul Moș Ion Roată, cel mai modern cimitir-parc din România, a fost finalizat și lucrările au fost recepționate. Conceptul de cimitir-parc a fost dezvoltat în țările vestice și preluat și în România pentru a dezvolta spațiile verzi din zona cimitirelor în contextul realizării unui loc de reculegere, o locație simbolică menită să aducă liniște clujenilor", au spus reprezentanții municipalității.În cimitirul-parc au fost montate bănci și au fost amenajate peste 85.000 metri pătrați de spații verzi, cu 5.500 de arbuști, 2.115 de arbori și 200 metri pătrați de gard viu și alei pietonale.Valoarea totală a investiției este de 50,9 milioane de lei.